**НАЦИОНАЛНА ИЗЛОЖБА ИЗОБРАЗИТЕЛНО ИЗКУСТВО - СЛИВЕН / 2018**

Националната изложба за изобразително изкуство – Сливен се посвещава на празника на град Сливен - Димитров ден на 26 октомври и представя съвременна живопис, графика, скулптура и неконвенционални форми.

**Провежда се под патронажа на кмета на община Сливен.**

**ОРГАНИЗАТОРИ НА ИЗЛОЖБАТА:**

* Община Сливен
* Художествена галерия „Димитър Добрович“ - Сливен
* СБХ – представителство Сливен
* Дружество на художниците Сливен
* Национална художествена гимназия „Димитър Добрович“ – Сливен
* Съюз на българските художници

Цялостната дейност по подготовката и организацията се финансира от утвърден бюджет, спонсори, рекламодатели, комисионни от продажби на творби и др.

**НАГРАДИ:**

**Голяма награда на Националната изложба за изобразително изкуство – Сливен 2018 - „Сирак Скитник“ – 1500 лв.**

**Награди за живопис:**

Първа награда – 1000 лв.

Втора награда – 700 лв.

Трета награда – 500 лв.

**Награда за графика:**

Първа награда – 1000 лв.

Втора награда – 700 лв.

Трета награда – 500 лв.

**Награда за скулптура:**

Първа награда – 1000 лв.

Втора награда – 700 лв.

Трета награда – 500 лв.

**Награда за неконвенционални форми на изкуството** - 700 лв.

**Награда за млад автор / до 35 години /** - 700 лв.

**Награда за сливенски художник** – 700 лв.

**Наградите са със силата на откупка.**

**Наградените автори получават и почетен диплом.**

**Наградените творби остават във фонда на Художествена галерия „Димитър Добрович“ – Сливен.**

**УСЛОВИЯ И РЕД ЗА УЧАСТИЕ:**

1. Право на участие имат художници от цялата страна, приели условията на статута.
2. Приемат се произведения в областта на живописта, скулптурата, графиката и неконвенционалните форми. Техниката и материалът са свободни.
3. Представените творби да са авторски, да са собственост на художника и да не са участвали в други национални изложби.
4. Максимални размери на творбите:

за живопис – до 150 / 150 см. без рамката,

за графика - до 100 / 100 см. без рамката,

за скулптура – до 150 см. височина без постамента, площ до 1 кв. м

за неконвенционални форми - размерите да са съобразени с ограниченията наложени на останалите категории, възможностите на организаторите и експозиционното пространство.

1. Всеки автор може да участва в четирите категории, като за всяка се заплаща отделно.
2. Може да се участва с не повече от **2** творби в категория.
3. Произведенията да са в подходящ за експониране вид.
4. Творбите се получават на адрес:

**Художествена галерия „Димитър Добрович“ – Сливен,**

**бул. „Цар Симеон“ 2,**

 **гр. Сливен 8800**

1. Разходите по транспортиране на творбите до посочения адрес и обратно се поемат от авторите, като във формуляра за участие се посочва начина им на получаване обратно – чрез куриерска фирма или лично.
2. **Задължителни са**:
* Формуляр за участие – принтиран или написан четливо с печатни букви. Подписан от автора или упълномощено лице,
* Етикети за връщане на произведенията,
* Банкова разписка за платена такса за участие
1. **Таксата за участие е 30 лева** **по банков път.**
2. Авторът посочва продажната цена на произведението, ако иска да бъде продадено. Комисионната при продажба е **30%** в полза на финансовия фонд на „Национална изложба за изобразително изкуство – Сливен“
3. Организаторите гарантират сигурността на получените творби, но не поемат отговорност за възникнали проблеми по вина на куриерските фирми.
4. Организаторите се задължават да изпратят творбите на посочения адрес в срок до един месец след датата на журиране, ако творбата не е селектирана или след закриване на изложбата, ако творбата е селектирана, но не е наградена или продадена.
5. Авторът се задължава да получи творбите си на място в Художествена галерия „Димитър Добрович“ в срок до един месец след датата на журиране, ако творбата не е селектирана или след закриване на изложбата, ако творбата е селектирана, но не е наградена или продадена. След този срок творбите стават част от фонда на „Национална изложба за изобразително изкуство – Сливен“.
6. Автор на участваща в селекцията творба може да направи дарение на Художествена галерия „Димитър Добрович“, за което ще получи Договор и Свидетелство за дарение.
7. Всеки участник, подписвайки формуляра дава съгласието си неговите творби да бъдат заснемани, филмирани и използвани от организаторите за промоционални цели.

**СРОКОВЕ:**

**От 20.09 до 18.10** – получаване на творбите

**26.10** – откриване на изложбата и връчване на наградите

**28.12** – закриване на изложбата

**СЕЛЕКЦИЯ И ЖУРИРАНЕ**

1. Селектирането на творбите за участие на наградите се определят от **9** членно жури, назначено със **заповед на кмета на община Сливен**.
2. Журито присъжда **всички награди,** обявени в конкурса.
3. Журито взема решението си с **явно** гласуване.
4. За дейността си журито води **протокол**, който се подписва от всичките му членове.
5. Журито определя наградите на два етапа:
* **първи етап** – номинира автори и творби за всяка от категориите, като броят на номинираните може да надвишава броя на наградите. Право на глас имат всички членове на журито.
* **втори етап** - определя наградените, избирайки между номинираните. Право на глас имат само петимата представители на Съюза на българските художници.

**БАНКОВА СМЕТКА:**

ДРУЖЕСТВО НА ХУДОЖНИЦИТЕ СЛИВЕН

TEXIM BANK

IBAN: BG03TEXI95451005835200

BIC: TEXIBGSF

**КОНТАКТИ:**

**ХУДОЖЕСТВЕНА ГАЛЕРИЯ „ДИМИТЪР ДОБРОВИЧ“ – СЛИВЕН**

e-mail: gallery\_sliven@abv.bg

facebook: Художествена галерия Димитър Добрович

тел. 0892 218 199 – уредници ХГ „Димитър Добрович“